**Natalie Dormerová** (angl. Natalie Dormer; \* 11. február 1982, Reading, Spojené kráľovstvo) je anglická herečka, ktorej najznámejšou rolou je postava Anny Boleynovej v televíznom seriáli *Tudorovci: Sex, moc a intrigy*. Jej filmový debut bola postava Victorie vo filme *Casanova*, kde si zahrala po boku Heatha Ledgera, Jeremy Ironsa či Sienny Millerovej. Momentálne je tiež známa zo seriálu *Game of Thrones*, kde hrá jednu z ústredných postáv a je veľmi obľúbená medzi divákmi.

Životopis
---------

Narodila sa v Readingu v Berkshire. Vyrastala s nevlastným otcom, matkou, sestrou Samanthou a bratom Markom.
Od detstva študovala balet moderný tanec a jazz. Sama o sebe hovorí, že bola na základnej škole šikanovaná, ale dodnes nevie prečo. V osemnástich rokoch sa presťahovala do Londýna, kde študovala herectvo na prestížnej *Webber Douglasovou akadémii*. Je tiež členkou londýnskej šermiarskej akadémie. Talent v Natalii objavil režisér Lasse Hallström pri natáčaní filmu *Casanova*. Po tomto výkone bola obsadená do troch filmov Disney Touchstone. V rokoch 2007 až 2008 hrala v seriáli *Tudorovci* Annu Boleynovú, ktorá je najprv milenkou kráľa Henricha VIII. a neskôr sa stane jeho manželkou. V roku 2011 začala hrať v seriáli *Hra o tróny*, postavu Margaery Tyrellovej, ktorá je jednou z ústredných postáv celého seriálu.

Osobný život
------------

Je zasnúbená s írskym režisérom Anthony Byrneom od roku 2011, s ktorým sa zoznámila v Dubline pri natáčaní *Tudorovcov* v roku 2007. Dormerová sa zúčastnila v roku 2008 PartyPoker.com World Open žien v Londýne, kde skončila na druhom mieste. Dormerová uviedla, že Cate Blanchett má veľký vplyv na jej kariéru ako na herečku. Od roku 2018 je vo vzťahu s hernom Davidom Oaksom a čakajú spolu dievčatko, ktoré by sa malo narodiť v januári 2022.

Filmografia
-----------

* 2005 – Casanova
* 2007 – Krádež diamantov
* 2009 – Mesto života
* 2011 – W.E.
* 2011 – Captain America: Prvý Avenger
* 2013 – A Long Way from Home
* 2013 – Rivali
* 2013 – Konzultant
* 2014 – The Riot Club
* 2014 – Hry o život: Drozdajka 1
* 2015 – Hry o život: Drozdajka 2
* 2015 – Fencewalker
* 2016 – Rubicon
* 2016 – Patient Zero
* 2016 – Les

### Televízne seriály

* 2007 – Inšpektor Rebus
* 2007, 2008, 2010 – Tudorovci: Sex, moc a intrigy
* 2009 – Masterwork
* 2009 – Slečna Marplová: Prečo nepožiadali Evansa?
* 2011 – Silk
* 2011 – The Fades (vyhasnutí)
* 2011 – Poe
* 2012 – Sherlock a Watsonová
* 2012/súčasnosť – Game of Thrones
* 2013/súčasnosť – Aké prosté

Pozri aj
--------

* Charles Dance
* Game of Thrones
* Emilia Clarková

Referencie
----------

1. 1 2 3  Paton, Maureen. "Boho Boleyn girl: Actress Natalie Dormer's dramatic entrance", Daily Mail, 7 November 2008. Retrieved 10 April 2013.
2. 1 2  Gilbert, Gerard."Golden girl: How Natalie Dormer became the new queen of the screen", The Independent, 17 September 2011. Retrieved 1 September 2013.
3. 1 2  Bamigboye, Baz."Casanova girl won me over", Daily Mail, 10 February 2006. Retrieved 10 April 2013.
4. ↑  Hibberd, James. "'Tudors' star joins 'Game of Thrones' cast". Entertainment Weekly. Retrieved 23 June 2011.
5. ↑   Sheridan, Emily (30 July 2013). "She's got some front: Game Of Thrones star Natalie Dormer takes the plunge in a low-cut dress at Hugo gallery party". The Daily Mail (London). Retrieved 18 September 2013.

Iné projekty
------------

Commons
* Spolupracuj na Commons Commons ponúka multimediálne súbory na tému **Natalie Dormerová**

Externé odkazy
--------------

* Natalie Dormer v Internet Movie Database (po anglicky)
* Natalie Dormer v Česko-Slovenskej filmovej databáze

Autoritné údaje: * GND: 1061272168
* ISNI: 0000 0000 4728 9738
* LCCN: no2008178704
* NK ČR: xx0144911
* VIAF: 66299283
* WorldCat: lccn-no2008178704